На основу члана 46. став 1. тачка 7) Закона о локалној самоуправи („Службени гласник РС“, број 129/2007 и 83/2014-др. закон, 101/2016-др.закон и 47/2018), члана 51. став 1 тачка 1) Закона о запосленима у аутономним покрајинама и јединицама локалне самоуправе

( „Сл. гласник РС“ бр.21/16, 113/2017, 95/2018, и 113/2017-др.закон), члана 70. став 1. тачка 12) Статута општине Гаџин Хан ( „Службени лист града Ниша Ниша“ бр.10/2019,) и члана 3. став 1. тачка 7), Одлуке о општинском већу општине Гаџин Хан („Службени лист града Ниша“, бр.83/2008),

 Општинско веће општине Гаџин Хан на 26. седници одржаној 28. новембра 2019. године, доноси

**Р Е Ш Е Њ Е**

**О РАЗРЕШЕЊУ НАЧЕЛНИКА**

**ОПШТИНСКЕ УПРАВЕ ОПШТИНЕ ГАЏИН ХАН**

1. **Љиљана Петровић**, дипломирани правник, **РАЗРЕШАВА СЕ** положаја начелника

Општинске управе општине Гаџин Хан, због истека рока на који је постављена.

1. Именована се разрешава положајаначелника Општинске управе општине Гаџин Хан

закључно са 30. новембром 2019. године.

**О б р а з л о ж е њ е**

Одредбама члана 46. став 1. тачка 7) Закона о локалној самоуправи и члана 70. став 1. тачка 12) Статута општине Гаџин Хан, прописано је да начелника општинске управе поставља општинско веће, на основу јавног огласа на 5 година.

У складу са наведеним одредбама Општинско веће општине Гаџин Хан је на седници одржаној 24. новембра 2014. године за начелника општинске управе поставило Љиљану Петровић, дипломираног правника из Ниша, решењем бр. 06-112-757/2014-III од 24. новембра 2014. године, на период од 5 година.

Како је именована постављена на положај начелника општинске управе дана 01. децембра 2014. године, односно како перид постављења од 5 година истиче дана 30. новембра 2019. године, Општинско веће је одлучило као у диспозитиву.

**УПУТСТВО О ПРАВНОМ СРЕДСТВУ:** Против овог решења може се покренути управни спор пред надлежним судом у року од 30 дана од дана достављања решења.

Број:06-112-801/2019-III

У Гаџином Хану, 28. новембра 2019. године

**ОПШТИНСКО ВЕЋЕ ОПШТИНЕ ГАЏИН ХАН**

 ПРЕДСЕДНИК

 Марија Цветковић